Na delovno prakso v tujino z DEDI projektom

Naša šola je bila kot članica konzorcija ekonomskih šol uspešna pri prijavi na razpis Erasmus+ mobilnost dijakov v PIU, s katero so ji bila odobrena sredstva za izvedbo **dvoletnega projekta *Zmanjšujemo razdalje, povečujemo znanje (DEDI)****.*

Projekt bomo izvajali v konzorciju treh šol, med katerimi je glavni koordinator Srednja ekonomska šola Ljubljana (Roška), konzorcijski partnerici pa sta ŠC Nova Gorica – Srednja ekonomska in trgovska šola in Srednja ekonomsko-poslovna šola Koper.

V okviru projekta bomo izvedli 8 mobilnosti, s katerimi bomo dijakom **programa ekonomski tehnik** omogočili opravljanje tritedenske delovne prakse v tujini (Španija in Portugalska).

Glavni cilji projekta DEDI so:

* nadgraditi in razširiti poklicne kompetence,
* krepiti in dvigniti samoiniciativnost in podjetnost,
* nadgraditi in razširiti jezikovna znanja,
* krepiti kulturno zavest in izražanje.

**Prijavnice bodo kmalu na spletni strani šole!**

Koordinatorica projekta SEPŠ

Ingrid Baruca

  

  